CELEX: 62007CA0161
Language: sk
Date: 2008-12-22 00:00:00
Title: Vec C-161/07: Rozsudok Súdneho dvora (prvá komora) z  22. decembra 2008 – Komisia Európskych spoločenstiev/Rakúska republika (Nesplnenie povinnosti členským štátom — Článok 43 ES — Vnútroštátna právna úprava stanovujúca podmienky zápisu spoločností na návrh štátnych príslušníkov nových členských štátov — Konanie o overení postavenia samostatne zárobkovo činných osôb)

21.2.2009   
            
            
               SK
            
            
               Úradný vestník Európskej únie
            
            
               C 44/9
            
         Rozsudok Súdneho dvora (prvá komora) z 22. decembra 2008 – Komisia Európskych spoločenstiev/Rakúska republika
   (Vec C-161/07) (1)
   
   (Nesplnenie povinnosti členským štátom - Článok 43 ES - Vnútroštátna právna úprava stanovujúca podmienky zápisu spoločností na návrh štátnych príslušníkov nových členských štátov - Konanie o overení postavenia samostatne zárobkovo činných osôb)
   (2009/C 44/14)
   Jazyk konania: nemčina
   Účastníci konania
   
      Žalobkyňa: Komisia Európskych spoločenstiev (v zastúpení: E. Traversa a G. Braun, splnomocnení zástupcovia)
   
      Vedľajší účastník, ktorý v konaní podporuje žalobkyňu: Litovská republika (v zastúpení: D. Kriaučiūnas, splnomocnený zástupca)
   
      Žalovaná: Rakúska republika (v zastúpení: C. Pesendorfer a M. Winkler, splnomocnení zástupcovia)
   Predmet veci
   Nesplnenie povinnosti členským štátom – Porušenie článku 43 ES – Vnútroštátna právna úprava, ktorá stanovuje podmienky zápisu spoločností vlastnených štátnymi príslušníkmi tretích štátov, ktorá je použiteľná aj na českých, estónskych, lotyšských, litovských, maďarských, poľských, slovinských a slovenských štátnych príslušníkov – Povinnosť stanovená pre všetkých spoločníkov osobných spoločností a menšinových spoločníkov spoločností s ručením obmedzeným, ktorí vykonávajú práce charakteristické pre pracovný pomer, podrobiť sa zvláštnemu konaniu, ktorého cieľom je konštatovať samostatnosť žiadateľa a v priebehu ktorého žiadateľ musí preukázať svoj vplyv na rozhodovanie v podniku, ktorý chce zapísať do registra v členskom štáte
   Výrok rozsudku
   
               1.
            
            
               Rakúska republika si tým, že pre zápis spoločností do obchodného registra na návrh štátnych príslušníkov členských štátov, ktoré vstúpili do Európskej únie 1. mája 2004, s výnimkou Cyperskej republiky a Maltskej republiky, ktorí sú spoločníkmi osobnej spoločnosti alebo menšinovými spoločníkmi spoločnosti s ručením obmedzeným, vyžaduje rozhodnutie potvrdzujúce ich postavenie ako samostatne zárobkovo činných osôb, vydané Arbeitsmarktservice, alebo predloženie potvrdenia o oslobodení od povinnosti mať pracovné povolenie, nesplnila povinnosti, ktoré jej vyplývajú z článku 43 ES.
            
         
               2.
            
            
               Rakúska republika je povinná nahradiť trovy konania.
            
         
      (1)  Ú. v. EÚ C 140, 23.6.2007.